— Нядаўна мы з калегамі выязджалі ў Бараўляны, што пад Мінскам (у нас ёсць праект па рабоце з дзецьмі-сіротамі і дзецьмі, чые бацькі пазбаўлены бацькоўскіх правоў, сумесна з SOS-Дзіцячай вёскай), — расказвае С.Г.Макарава. — І вось вучням гэтай школы — усім, не толькі сіротам — расказвалі пра сучасныя прафесіі. Заадно высвятлялі, што сучасныя старшакласнікі ведаюць аб свеце прафесій. Аказалася, што яны дастаткова асэнсавана падыходзяць да выбару сферы дзейнасці. Галоўнае, чым падлеткі абгрунтоўваюць свой выбар, — гэта тое, наколькі прафесія для іх цікавая. І, канечне, кажуць, што важнае значэнне мае аплата працы. Але ўсім такіх ідэальных месцаў не дастанецца. І мы гаварылі, што заўсёды будуць патрэбны людзі, якія будуюць дарогі, ва ўсе часы будуць неабходны педагогі, рабочыя.